**projektas**

**reg. Nr. T-195**

**2.34. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio krašto muziejaus DIDŽIAUSIO** **leistino pareigybių (etatų) skaičiaus patvirtinimo**

2020 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 7 punktu, 4 dalimi, Pasvalio krašto muziejaus nuostatų, patvirtintų Pasvalio rajono savivaldybės tarybos 2015 m. vasario 19 d. sprendimu Nr. T1-10 „Dėl Pasvalio krašto muziejaus nuostatų patvirtinimo“ (su visais aktualiais pakeitimais), atsižvelgdama į Pasvalio krašto muziejaus 2020 m. rugsėjo 9 d. raštą Nr. IS-45 „Dėl didžiausio leistino pareigybių (etatų) skaičiaus patvirtinimo“ (gavimo žyma 2020 m. rugsėjo 10 d. ARG-3073), Pasvalio rajono savivaldybės taryba nusprendžia:

1. Patvirtinti Pasvalio krašto muziejaus didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – 22,75.
2. Pripažinti netekusiu galios Pasvalio rajono savivaldybės tarybos 2018 m. gruodžio 19 d. sprendimą Nr. T1-247 „Dėl Pasvalio krašto muziejaus didžiausio leistino pareigybių (etatų) skaičiaus patvirtinimo“.
3. Sprendimas įsigalioja nuo 2020 m. lapkričio 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Bendrojo skyriaus vyresnioji specialistė

Dalia Grigaravičienė

2020-09-21

Suderinta DVS Nr. RTS-206

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio krašto muziejaus didžiausio leistino pareigybių (etatų) skaičiaus patvirtinimo**

2020-09-21

Pasvalys

**1. Problemos esmė.**

Savivaldybės administracijoje gautas Pasvalio krašto muziejaus 2020 m. rugsėjo 9 d. raštas Nr. IS-45 „Dėl didžiausio leistino pareigybių (etatų) skaičiaus patvirtinimo“ (gavimo žyma 2020 m. rugsėjo 10 d. Nr. ARG-3073), kuriame prašoma nustatyti didžiausią leistiną pareigybių (etatų) skaičių – 22,75. Pasvalio krašto muziejaus direktorė prašo skirti papildomus pareigybių (etatų) skaičius - 1,75. Pradėjus eksploatuoti naujai pastatytą pastatą reikalingi darbininkai, kurie vykdytų šio pastato priežiūros darbus. Reikalinga gauti papildomus pareigybių (etatų) skaičius:

- valytojo – 1 etatas;

- darbininko - 0,75 etatas.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Šiuo sprendimo projektu siūloma patvirtinti Pasvalio krašto muziejaus didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – 22,75.

Parengtas sprendimo projektas neprieštarauja galiojantiems teisės aktams.

**3. Skaičiavimai, išlaidų sąmatos, finansavimo šaltiniai.** Savivaldybės biudžeto lėšos savarankiškoms funkcijoms vykdyti. Lėšų poreikis metams – 12,8 tūkst. Eur., 2 mėn. – 2,2 tūkst. Eur.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** –

**6. Sprendimo projekto iniciatoriai** Pasvalio krašto muziejus.

**7. Sprendimo projekto rengimo metu gauti specialistų vertinimai ir išvados.** –

PRIDEDAMA. Pasvalio krašto muziejaus 2020 m. rugsėjo 9 d. raštas Nr. IS-45 ,,Dėl didžiausio leistino pareigybių (etatų) skaičiaus patvirtinimo“

Bendrojo skyriaus vyresnioji specialistė Dalia Grigaravičienė